تورکیه افغانیستانین پایتاختی کابیل-ده آنایاسا محکمه‌سی‌نین پارکینگینده تشکیل اولونان انتحار سالدیریسینی قینادی.
تورکیه خاریجی ایشلر ناظیرلیگی‌نین یایدیغی بیاناتدا کابیل-ده آنایاسا محکمه‌سی بیناسی‌نین چیخیشیندا تؤره‌دیلن ترور سالدیریسیندا چوخ سایدا اینسانین اؤلدوگو و یارالاندیغی باره‌ده خبرین بؤیوک کدرله قارشیلاندیغی بیلدیریلیر.
بیاناتدا سؤزوگئدن ترور سالدیریسینی شدتله قیناندیغی ایفاده ائدیلیر، سالدیریدا حیاتینی ایتیرن‌لره الله‌دان رحمت، افغانیستان حکومتینه و قارداش افغان خالقینا درین حزن ایله باش ساغ‌لیغی وئریلیر، یارا‌لانان‌لارا شفا‌لار آرزو ائدیلیر و:"بو منفور ترور هوجومونون افغانیستانی ثابت‌لیک و اینکیشاف یولون‌دان دؤن‌دوره بیلمه‌یه‌جگینه اینانیر، تورکیه‌نین افغان حکومتی‌نین ترورلا موباریزه‌سینه دستکینی بیر داها تصدیق ائدیریک" دئییلیر.
